מיכל צור שלו

מיכל צור שלו (נולדה בשנת 1973) היא יזמת היי-טק ומנהלת ישראלית, ודוקטור למשפטים. מייסדת משותפת של חברת סאיוטה מייסדת משותפת, ונשיאת קלטורה, ומייסדת ומנכ״לית משותפת של חברת Remepy. הישראלית שעשתה את האקזיט הגדול ביותר.

==ביוגרפיה==
מיכל צור נולדה בירושלים לנעמי צור, פעילה ציבורית בתחום איכות הסביבה בישראל, סגנית ראש עיריית ירושלים לשעבר; ולחיים צור, מפיק ועורך תוכניות בקול ישראל, כנר, מלחין ומורה לנגינה בכינור. צור שלו היא השנייה בין ארבעה אחים.

גדלה בשכונת קריית משה בירושלים ולמדה בתיכון ליד האוניברסיטה. השתתפה בנבחרת השחייה של אס"א ירושלים. בוגרת משפטים וכלכלה באוניברסיטה העברית ובעלת דוקטורט במשפטים מאוניברסיטת ניו יורק. עבודת הדוקטורט שלה עסקה ביישום של תורת המשחקים בתחומים כלכליים ומשפטיים.

בשנת 1999 הקימה עם נפתלי בנט (לימים ראש ממשלת ישראל), בן אנוש וליאור גולן את סאיוטה (Cyota), חברת הזנק שהתמחתה בתוכנות ושירותים לאבטחת בנקאות מקוונת ולאבטחת עסקאות בכרטיסי אשראי באינטרנט. החברה נמכרה בשנת 2005 תמורת 145 מיליון דולר לחברת RSA.

בשנת 2006 נמכרה RSA לחברת EMC (שהפכה בשנת 2016 ל-DELL EMC) וצור-שלו עזבה את החברה והקימה באותה שנה יחד עם ד"ר שי דוד, רון יקותיאל וערן איתם, את חברת "קלטורה". החברה מספקת פלטפורמה לחוויות וידאו בענן, ומשרתת אוניברסיטאות, ארגונים גדולים וחברות מדיה וטלקום, עם מוצרים ללמידה בווידאו, עבודה מקוונת ותקשורת מקוונת בווידאו, ושידורי טלוויזיה באינטרנט. צור שלו משמשת כנשיאת החברה ואחראית על תחומי מוצר, פלטפורמה ושיווק.

בשנת 2022 הקימה את חברת רמפי (Remepy), חברה בתחום הבריאות הדיגיטלית שמפתחת תרופות היברידיות יחד עם אור שובל ופרופסור אמיר עמדי מאוניברסיטת רייכמן. בפברואר 2023 חברת רמפי הכריזה שנפתלי בנט הצטרף לדירקטוריון החברה.

צור חברת הוועד המנהל של המכון הישראלי לדמוקרטיה וחברת עמותת המכון, וחברה במועצה הלאומית למחקר ופיתוח (מולמו״פ)<ref></ref>.

==פרסים והוקרה==
* 2014 - זכתה בפרס יזמית השנה הישראלית במסגרת תחרות GeekAwards של בלוג הטכנולוגיה גיקטיים (הפרס הוענק בשנת 2015)
* 2016 - זכתה בפרס היזמית הישראלית הטובה ביותר במסגרת תחרות GeekAwards של בלוג גיקטיים

===רשימות עיתונאיות שציינו את צור שלו===
* 2013 - נבחרה כאחת מעשר הנשים המבטיחות של עולם ההיי טק בדירוג שערך האתר Inc.com
* 2014 - נבחרה כאחת מחמישים הנשים המבטיחות של עיתון גלובס
* 2015 - נבחרה כאחת מ-100 האנשים המשפיעים בהייטק הישראלי על ידי הבלוג גיקטיים
* 2017 - נכללה ברשימת הנשים המשפיעות של פורבס ישראל
* 2018 - נכללה ברשימת 50 הנשים המשפיעות בעולם בטכנולוגיה של העיתון פורבס

==חיים אישיים==

צור שלו נשואה לפרופסור ערן שלו, ראש החוג להיסטוריה כללית באוניברסיטת חיפה והיא כלתה של פרופסור גבריאלה שלו, לשעבר שגרירת ישראל באו"ם ונשיאת המועצה האקדמית העליונה של הקריה האקדמית אונו. אם לשלושה.

התגוררה במשך שנים בניו יורק וכיום (2020) מתגוררת בזכרון יעקב.

==קישורים חיצוניים==

* [https://corp.kaltura.com/content/dr-michal-tsur מיכל צור-שלו], באתר חברת קלטורה 
* 
* 
* לי הניג, [http://www.onlife.co.il/נשים-ועסקים/55098/5-הנשים-ששולטות-בעולם-ההיי-טק 5 הנשים ששולטות בענף ההיי-טק], באתר און לייף, 11 באפריל 2013
* [https://www.forbes.com/sites/work-in-progress/2012/11/13/kalturas-michal-tsur-on-female-leadership-in-the-tech-industry/#55d6e4c37495 מיכל צור מקלטורה על מנהיגות בתעשיית ההיי-טק], באתר פורבס, 13 בנובמבר 2012 
* איילת נוף, [https://web.archive.org/web/20170419194449/https://www.blonde20.com/blog/2015/05/28/10-israeli-female-founders-you-need-to-know/ 10 נשים ישראליות מייסדות שאתם צריכים להכיר], באתר בלונד 2.0, 28 במאי 2015 
* סטיבן באטלר, [http://www.ozy.com/rising-stars/israels-top-female-tech-warrior/65325 לוחמת ההייטק המובילה בישראל], באתר אוזי, 21 בדצמבר 2015 
* 
* 
* [https://www.forbes.com/top-tech-women/#1495bf4c4df0 Forbes Magazine: The World's top 50 women in Tech, 2018]
* 
* 

==הערות שוליים==

קטגוריה:משפטניות ישראליות
קטגוריה:משפטנים ישראלים
קטגוריה:מייסדות חברות תוכנה ישראליות
קטגוריה:מייסדי חברות תוכנה ישראלים
קטגוריה:יזמות ישראליות
קטגוריה:יזמים ישראלים
קטגוריה:מנהלות ישראליות
קטגוריה:מנהלים ישראלים
קטגוריה:דירקטוריות ישראליות
קטגוריה:דירקטורים ישראלים
קטגוריה:בוגרות התיכון ליד האוניברסיטה
קטגוריה:בוגרי התיכון ליד האוניברסיטה
קטגוריה:מהגרות מישראל לארצות הברית
קטגוריה:מהגרים מישראל לארצות הברית
קטגוריה:בוגרות האוניברסיטה העברית בירושלים: משפטים
קטגוריה:בוגרי האוניברסיטה העברית בירושלים: משפטים
קטגוריה:בוגרות בית הספר למשפטים באוניברסיטת ניו יורק
קטגוריה:בוגרי בית הספר למשפטים באוניברסיטת ניו יורק
קטגוריה:בעלות תואר דוקטור מאוניברסיטת ניו יורק
קטגוריה:בעלי תואר דוקטור מאוניברסיטת ניו יורק
קטגוריה:זכרון יעקב: אישים
קטגוריה:ישראליות זוכות פרסים: מדע וטכנולוגיה
קטגוריה:ערכים שנערכו במסגרת מיזם ויקי נשים
קטגוריה:ישראליות שנולדו ב-1973
קטגוריה:ישראלים שנולדו ב-1973